**FORMANDEN FORELÆGGER BESTYRELSENS BERETNING for 2021**

Først og fremmest vil vi gerne byde velkommen til både vores medlemmer og også til vores øvrige gæster.

Det er vores første ordinære generalforsamling i de sidste to år som bliver afholdt ud fra vedtægternes bestemmelse om at afholde årligt inden udgangen af april.

 På grund af Covid-19 måtte vi i 2021 udskyde så vi først afholdt i juni. Fremmødet var lige nul, hvisket betød at vi stod med to ledige bestyrelsespladser. Så vi måtte ty til en ekstraordinær generalforsamling i september. Her betød fremmødet at vi kunne byde velkommen til to nye bestyrelsesmedlemmer samt en kasserer udenfor bestyrelsen.

Desværre måtte to af dem efter kort tid forlade bestyrelsen i år. En på grund af flytning til Bornholm samt en med større interesse for en anden nyoprettet forening.

Jeg taler for hele bestyrelsen når jeg siger, at vi har valgt at bruge vores fritid på dette hverv, fordi vi brænder for at gøre en forskel for de mennesker som er nået til livet ende.

Der er nedsat en gruppe til at se på fundraising. En gruppe som skulle komme med forslag til et arrangement i 2022 i forbindelse med generalforsamlingen. En gruppe til iværksættelse af arrangementet ”Mig til dig stafet 2022, som blev en gevaldig succes i både 2017-18-19 med over 1200 deltagere. Desværre blev det umuligt både i 2020 og 2021 at gennemføre på grund af Covid-19.

Et kirkearrangement med kor i Melby kirke måtte desværre aflyses af samme ovennævnte grund. Ca.100 havde tilmeldt sig og betalt hver 100 kr. Alle fik tilbudt returnering af billetprisen, men mange valgte at donere beløbet til støtteforeningen hvilket vi siger tusind tak for.

Vores medlemstal i perioden har været på nedadgående. Ved årsskiftet var der under 100 medlemmer. Vi har derfor valgt at vores midler bør hentes på andre aktiviteter. Vi har dog et nyhedsbrev som udkommer kvartalsvis til alle interesserede og håber herigennem at kunne fastholde medlemmerne samt tegning af nye gennem distribuering af en lille A5-flyer, som både opfordrer til medlemskab samt gør reklame for vores stafet, som gennemføres den første søndag i oktober.

Der er også investeret i et nyt regnskabssystem – Winkas – som digitalt giver os mulighed for at servicere det enkelte medlem på en mere sikker måde.

Vi har i årets løb ydet støtte til følgende: Ugentlige blomsterarrangementer på Hospice, Støtte til optrædende kunstnere på Hospice i form af betalt transport og blomster/vin gaver. Transport af patienter til særlige formål.

Der blev, som loven tilskriver, indhentet tilladelse til indsamling 2021 fra Indsamlingsnævnet.

Der er givet støtte til de frivilliges transport ved kursus aktiviteter i forbindelse med HFD-arrangementer. Foreningen giver også tilskud til aflønning af frivilligkoordinator.

 Vi må konkludere at 2021 ikke har været et normalt år for foreningen. Med et underskud i både 2020 og 2021 på grund af aflyste arrangementer samt nedlukninger af samfundet må vi dog erkende at vi med en kassebeholdning på kr. 110.431 har overlevet disse to år.

Der skal sendes en stor tak til hele bestyrelsen for et godt og

konstruktivt arbejde. Tak til alle for jeres indsats i det forløbne år.

En tak til Arresødal Hospice for et godt og tæt samarbejde. En særlig tak til hospiceleder Lisbeth Due Madsen samt til frivilligkoordinator Lone Clemen.

Også tak til de frivillige på Arresødal Hospice som igennem vores arrangementer har ydet en ekstraordinær indsats. Desværre fik vi ikke brug for jeres hjælp i forbindelse med vores stafet, men vi håber i vil hjælpe i 2022.

Til vores trofaste revisor Rud Christiansen samt til vores webmaster Maj Westphal (Mwebdesign.dk) sender vi mange varme hilsener som tak for jeres indsats uden beregning.

På facebook <https://www.facebook.com/groups/676655462477726/>og på vores hjemmeside [www.stoetteforeningenarresoedal.dk](http://www.stoetteforeningenarresoedal.dk) har vi løbende opdateret med de seneste nyheder.

Med venlig hilsen

STØTTEFORENINGEN FOR ARRESØDAL HOSPICE

Mo Olofsson

Bestyrelsesformand